Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 321/14/3307	Prievidza, 10.9.2014
EEČ : 2-27-151-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Prievidza
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
obvinený v období od 21. 01. 2014 do 24. 2. 2014 v obci XXXXX, v rodinnom dome na ul. XXXXX neoprávnene odoberal zemný plyn prostredníctvom plynomeru č. XXXXX na prevádzku domácnosti a to napriek tomu, že nemal platnú zmluvu o dodávke zemného plynu, nakoľko dňa 21.01.2014 bol pracovníkmi XXXXX odstavený hlavný uznáver plynu a bol zaslepený prívod plynu plombou ev. č. XXXXX z dôvodu neuhradenia platieb za odobratý zemný plyn obvineným, pričom obvinený túto plombu svojvoľne odstránil a naďalej odoberal zemný plyn až do dňa 24.02.2014, kedy bol pracovníkmi XXXXX demontovaný plynomer č. XXXXX z odberného miesta XXXXX, pričom dňa 7. 2. 2014 bola zaslaná výzva na ukončenie neoprávneného odberu zemného plynu, ktorá bola prevzatá obvineným dňa 12. 2. 2014, pričom uvedeným konaním obvinený spôsobil spoločnosti XXXXX škodu vo výške 273,34 Eur,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Dňa 14.05.2014 bolo uznesením povereného príslušníka PZ, Obvodného oddelenia Nitrianske Pravno, ČVS:ORP-579/NP-PD-2014 podľa § 199 ods. 1 Trestného poriadku začaté trestné stíhanie vo veci prečinu krádeže podľa § 212 ods. 2 písm. e/ Trestného zákona č. 300/2005 Z.z. a následne uznesením ČVS:ORP-579/NP-PD-2014 zo dňa 29.05.2014 podľa § 206 ods. 1 Tr. poriadku vznesené obvinenie XXXXX na tom skutkovom základe, že obvinený si v období od 21. 1. 2014 do 24. 2. 2014 v obci XXXXX, ul. XXXXX prisvojil cudziu vec tým, že sa jej zmocnil a taký čin spáchal na veci, ktorej odber podlieha spoplatneniu na základe osobitného predpisu zákona o energetike č. 251/2012 Z.z., pričom na uvedenej adrese odoberal zemný plyn plynomerom č. XXXXX na prevádzku domácnosti a to napriek tomu, že táto domácnosť nemala platnú zmluvu o dodávke zemného plynu, pretože dňa 7. 2. 2014 bola páchateľovi ukončená zmluva o dodávke plynu z dôvodu neplnenia si finančných záväzkov voči spoločnosti za odoberaný zemný plyn, dňa 7. 2. 2014 bola zaslaná výzva na ukončenie neoprávneného odberu zemného plynu, ktorá bola prevzatá dňa 12. 2. 2014, čím spôsobil spoločnosti XXXXX, IČO:XXXXX škodu za spotrebovanie 531m zemného plynu v hodnote 273,34 €,

Dňa 05.09.2014 poverený príslušník PZ predložil tunajšej prokuratúre vyšetrovací spis s návrhom na podmienečné zastavenie trestného stíhania podľa § 216 ods. 1 Tr. poriadku.

V zmysle § 216 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak obvinený 

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
 
Preskúmaním vyšetrovacieho spisu som zistil, že v uvedenej trestnej veci sú splnené všetky podmienky na podmienečné zastavenie trestného stíhania proti
obvinenému XXXXX.

Obvinený XXXXX sa v prípravnom konaní v celom rozsahu priznal k spáchaniu trestnej činnosti a súhlasil s podmienečným zastavením trestného stíhania.

Obvinený je trestne stíhaný za prečin krádeže podľa § 212 ods. 2 Tr. zákona č. 300/2005 Z.z. v znení neskorších predpisov, na ktorý zákon ustanovuje trest odňatia
slobody až na 2 roky.

Zo spisového materiálu vyplýva, že obvinený riadne a dobrovoľne nahradil spôsobenú škodu dňa 03.07.2014 vkladom na účet poškodenej spoločnosti XXXXX v celej výške.

Obvinený XXXXX doposiaľ nebol súdne trestaný a z evidencie priestupkov vyplýva, že doposiaľ nebol ani priestupkovo postihnutý.

Správanie obvineného možno považovať za bezproblémové a možno konštatovať, že obvinený viedol riadny života človeka.

Vzhľadom na vyššie uvedené skutočnosti, najmä vzhľadom na spôsob akým došlo ku spáchaniu skutku, závažnosť spáchaného skutku, následky trestného činu a
osobu páchateľa je treba konštatovať, že sú splnené všetky podmienky na podmienečné zastavenie trestného stíhania uvedené v § 216 Tr. poriadku a preto som
rozhodol tak, ako ju uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Beňo
prokurátor